cyanic-selkie/wikianc huggingface dataset:
Тас (Жалайр)
Тас (1211 - 1239) нь Их Монгол Улсын жалайр аймгийн мянгатын ноён, улсын ван Булугийн ахмад хөвүүн. 1228 онд улсын ван цол, хятад дахь монгол цэргийн ерөнхий захирагчаар томилогдсон. Өгэдэй хааны зарлигаар Лүжоу хотыг эзлэхээр довтолсон ч, Алтан улсын сахигч жанжин Ила Пуад ялагдсан. 1230 онд Өгэдэй хааныг дагаж Тунгуан боомтыг довтлов. 1232 онд Санфэн уулын тулалдаанд Толуй, Сүбээдэй нарын хамтаар 40,000 цэргээр Алтан улсын Вангин Хада, Ила Пүа нарын удирдсан 150,000 цэргийн хүчтэй тулалдаж ялав. Тус жилдээ Худухугийн хамтаар Хэнань мужийн Пижоу руу довтлон эзлэв. 1233 онд хан хөвүүн Гүюгийн хамтаар Ляодун, Манжуурт төвлөрч байсан Пусянь Ваннугийн эсрэг довтлон, түвшитгэв. 1234 онд Алтан улсыг мөхөөсний дараа хан хөвүүн Хүчүгийн хамтаар Сүн улс руу довтлов. 1235 онд Заоян, Инжоу зэрэг хотыг довтлон эзлэв. 1236 онд Өгэдэй хааны зарлигаар Дунпин чөлгөөний 39,000 өрхийг соёрхол болгон хүртээв. 1237 онд Гуанжоу хотыг эзлэв. 1238 онд Бэйшягуаныг байлдан зэлэв. 1239 онд Шижин хотод 28 настайдаа нас барав.
Эшлэл
Ангилал:1211 онд төрсөн Ангилал:1239 онд өнгөрсөн Ангилал:Их Монгол Улсын төрийн зүтгэлтэн Ангилал:Жалайр аймаг Ангилал:Монголын цэргийн зүтгэлтэн
Баяртын Уртнасан
Бага нас
Б.Уртнасан нь 1910 оны цагаан төмөр нохой жил Ховдын хязгаарын Урианхайн Дархан гүний хошуу (Ховд аймгийн Хужирт сум) буюу одоогийн Баян-Өлгий аймгийн Булган сумын нутагт малчин, урианхай ард Баяртын гэр бүлд 10 хүүхдийн дээрээсээ 3 дахь нь болон төржээ. Бага насандаа бусдын мал хариулж, гэр зуурын ажил хийж явжээ.
Залуу нас
Бага залуу насандаа буюу 20 насандаа Урианхайн Чүлтэм даа лам нарын ятгалга, тулгалтад автан Баян-Өлгий аймгийн Булган сумын нутаг, Туулайтын эхээр хил даван Хятадын нутагт одож Чингэл голын саваар нутаглаж байжээ. Тэнд Ма Дарингийн цэрэгт татагдсан ч хэсэг нөхдийн хамт оргон нутагтаа буцан ирсэн аж.
Тэрээр эх орныхоо төлөө тусгай үүрэг гүйцэтгэн гадаадад явж, баруун хязгаарын нөхцөл байдал хүнд байсан 1933-1934 оны үеүдэд бэрхшээлийг зориг хатуужилтай давж, үнэнч зүтгэлтэйгээр үүргээ биелүүлсэн юм. Б.Уртнасан нь 23 насандаа буюу 1933 онд тодорхой хугацаагаар хилийн цаана тусгай даалгавартайгаар суурин сууж, Чингэл голд суурьшсан Алтайн урианхай ноён даа лам Чүлтэмийн захиргаанд байсан урианхайчуудад нам, засгийн бодлогыг ухуулж Монгол нутагтаа буцааж ирүүлэх, Монголын хил дайрахаар төлөвлөн бөөгнүүлж байсан дайсны хүчийг задлан бутаргах зэрэг даалгавруудыг нэр төртэй биелүүлж Урианхайн Дархан гүний хошууны айлууд буюу Ховд аймгийн Мөнххайрхан, Баян-Өлгий аймгийн Алтанцөгц, Сагсай, Булган, Дэлүүн сумдаас хятад руу дүрвэн гарсан байсан хэдэн зуун өрх урианхай айлуудыг буцаан ирүүлжээ.
Сүүлчийн айлуудыг нүүлгэн 1934 оны хавар нутагтаа хамт буцаж иржээ. Үүний үр дүнд Чүлтэм даа ламыг дагаж нүүсэн урианхайнуудаас 100-аад айл өрх л тэндээ үлджээ. Б.Уртнасан мөн оны 6-р сард тусгай үүрэгтэйгээр дахин гадагш явж, хилийн цаана Чингэл, Цагаан голд бөөгнөсөн хасгийн дээрэмчдийн толгойлогч Айкейн итгэлийг олж дээрэмчдийн тоо, хүч, зэвсэглэл, монгол руу дээрэм хийхээр бэлтгэж байгаа төлөвлөгөө, зорилго, тал бүрийн харилцааг тодорхой бүрэн судалж ирээд тэднийг газар дээр нь устгахад цэргүүддээ газарчилж, тус ажиллагааг дуустал нь оролцож, Чингэл голоос Даржаа занги нарын 50 гаруй урианхай айл өрхийг нүүлгэн орж иржээ.
Идэр нас
Б.Уртнасан нь 1935 онд нутгийн охин Түвшинжаргалтай гэр бүл болж нэг хүү, хоёр охин төрүүлж өсгөжээ.
Б.Уртнасан 1939 онд МАХН-ын гишүүнээр элсэн оржээ. 1940-1941 оны хооронд малын эмчийн бэлтгэх курст суралцаж малын бага эмч мэргэжилтэй болсон байна. Үүнээс хойш Баян-Өлгий аймгийн Сагсай, Буянт, Дэлүүн, Булган (Хужирт), Ховд аймгийн Үенч, Буянт, Зэрэг сумдад малын бага эмчээр ажиллаж байх хугацаандаа Булган сум дахь ардын группын нууц гишүүн, тагнуулч-партизаны үүргийг давхар гүйцэтгэж байжээ.
Баруун хилд хасгийн оргодол дээрэмчид гарах болсон анхны үед хасгийн хэл ус, зан байдлыг сайн мэддэг, хашир туршлагатай, итгэл найдвартай, зориг хатуужилтай, үнэнч шударга залуу хүмүүсийг судалж, шалгаруулан авч ажиллуулах нь тулгамдсан асуудал болж байжээ. Б.Уртнасан нь хар багаасаа хасгийн дунд тагнуул, туршуул, ухуулагч хийж явсан хашир туршлагатай, залуу партизан байжээ. Дотоод яамны орлогч сайд Дүйнхоржав, Дорж, Зөвлөлтийн сургагч, мэргэжилтнүүд, Отрядын Гүйцэтгэх албаны дарга Ламжав, Аюуш нарын шууд удирдлага дор Уртнасан, Гэрэлчулуун, Ууш, Цогт, Адилхан нар хамт ажиллаж байв. Өөрт ногдсон ажил үүргийг биелүүлэхэд ихээхэн бэрхшээл тохиолддог, зарим үед амь насаа алдах явдалд ч хүрч болзошгүй байдалд байв. (Ахмад дайчин Т.Уушийн дурсамжаас).
Б.Уртнасан нь 1959 оны зун гэр бүлийн хамтаар Баян-Өлгий аймгийн Дэлүүн сумаас Ховд аймгийн төвд нүүж иржээ. Ингээд Ховд аймгийн сумдаар томилолт аван явж ажиллаж байгаад 1961 оноос Ховд аймгийн төвийн Био үйлдвэрт шилжин ажиллажээ. Энд малын эм бэлтгэгч, ариутгагч зэрэг ажил хийж байгаад 1970 онд 60 насандаа өндөр настаныхаа тэтгэвэрт гарчээ.
Гавьяа шагнал
Б.Уртнасан гийн зүтгэл, бүтээлийг нам засаг өндрөөр үнэлж “Хөдөлмөрийн гавьяаны улаан тугийн одон”, "Хөдөлмөрийн хүндэт медаль", Ардын хувьсгалын 40, 50 жилийн ойн медаль, Зэвсэгт хүчний 60 жилийн ойн медалиудаар шагнаж байжээ.
Дамбадоогийн Нацагдорж
Боржигон овогтой Дамбадоогийн Нацагдорж (1944 он буюу Мичин жилийн зуданд одоогийн Дорноговь аймгийн Даланжаргалан сумын Уртын гол Түймэртийн бууц гэх газар эх Хорлоогийн 4 дэх хүү болон төрж, бага насандаа малчин Дамбадоод үрчлэгдсэн) - Монгол Улсын Урлагийн гавьяат зүтгэлтэн, ОХУ-ын Буриад Улсын Соёлын гавьяат зүтгэлтэн хөгжмийн зохиолч, удирдаач.
Товч намтар
1953 онд Дорноговь аймгийн Даланжаргалан сумын бага сургуулийг төгсөөд 1958 оны 9 дүгээр сард Дорноговь аймгийн 10 жилийн дунд сургуулийн 5Б ангид суралцсан. 1961 онд 8-р анги төгсөөд 1962 онд аймгийн Соёлын ордонд дагалдан хөгжимчнөөс уран бүтээл, ажил амьдралынхаа гараагаа эхэлжээ. 1962-1969 он хүртэл аймгийн Соёлын ордонд хөгжимчнөөр ажиллаж байгаад 1969 онд Улсын багшийн дээд сургуульд Ардын хөгжсийн зохиолч, удирдаачийн ангид элсэн орж, 1973 онд "Ардын найрал хөгжмийн удирдаач" мэргэжил эзэмшин төгссөн. Дараа нь Дорноговь аймгийн соёлын ордонд хөгжмийн багшаар ажилласан.
1980 онд Соёлын хөгжимт драмын театр болон өргөжиж, 1981-1990 он хүртэл Хөгжимт драмын театрын хөгжмийн багш, удирдаачаар ажиллаж байгаад 1990 онд хамт олны хүсэлтээр Хөгжимт драмын театр буюу одоогийн "Саран-Хөхөө" театрын дарга, уран сайхны удирдаачаар ажиллав. 1994 онд ОХУ-ын Улаан-Үд хотод Дорнод Сибирийн соёл урлагийн академид уригдан очиж ардын хөгжмийн багш, удирдаачаар 2010 он хүртэл 16 жил багшилсан. 2010 оноос 2017 он хүртэл Говьсүмбэр аймгийн дуу бүжгийн Боржигон чуулгын хөгжмийн багш удирдаачаар ажиллаж байгаад тэтгэвэртээ гарчээ.
Гавьяа, шагнал
Ангилал:Монголын хөгжмийн зохиолч Ангилал:Монголын удирдаач Ангилал:Монгол улсын урлагийн гавьяат зүтгэлтэн Ангилал:Даланжаргалангийн хүн Ангилал:1944 онд төрсөн
Борын дутагдал (ургамал)
Борын дутагдал нь ургамалд микротэжээл болох бор дутагдахад илрэнэ. Борын дутагдал нь хамгийн өргөн тархсан микротэжээлийн дутагдлуудын нэг бөгөөд ургацын хэмжээ ба чанарыг бууруулж их хэмжээний эдийн засгийн алдагдалд хүргэдэг. Борын дутагдал нь ургамлын вегетатив ба нөхөн үржилийн хөгжилүүдэд сөргөөр нөлөөлнө. Энэ нь эсийн тэлэлт, меристемийн ухжил, нөхөн үржлийн бууралт зэргээр илрэнэ.
Ургамал нь борыг усанд уусдаг уусдаггүй аль аль хэлбэртэйгээр агуулдаг. Амьд ургамал дахь усанд уусдаг борын хэмжээ нийт нийлүүлэгдсэн борын хэмжээнээс хамааран хувирдаг бол, уусдаггүй бор хувьд үгүй. Борын дутагдал нь усанд уусдаггүй борын агууламжийн бууралттай нэгэн зэрэг явагддаг. Үүнээс, уусдаггүй бор нь үүрэгтэй харин уусдаг нь илүүдэл гэдэг нь харагдана.
Бор нь дээд ургамлын амин чухал тэжээл юм. Энэ элементийн үндсэн үүрэг нь ургамлын эсийн ханын бүтцийн бүрэн бүтэн байдлыг хангахад оршино.
Хөрсний нөхцөл
Бор нь хөрсөнд олон хэлбэртэйгээр оршдог ба түгээмэл нь борын хүчил (H3BO3) юм. Борын хөрсөнд байх ёстой хэмжээ нь 12 мг/кг. Борын агууламж 0,14 мг/кг-с доош ороход борын дутагдал илэрч эхэлнэ. Борын дутагдал нь мөн өндөр рН-тай шүлтлэг хөрсөнд ажиглагдана. Учир нь шүлтлэг (суурилаг) орчинд борын хүчил уусдаггүй хэлбэрт шилжих ба түүнийг нь ургамал шингээн авч чаддаггүй. Органик материйн агууламж багатай (<1.5%) хөрс мөн борын дутагдалд мэдрэмтгий байдаг. Ихээр угаагдсан элсэрхэг хөрсүүд мөн борын дутагдалд орох хандлагатай. Учир нь бор хөрсөнд баригдан хадгалагдаагүйд оршино. Ургамлын хэрэгцээнээс хэтэрсэн, их хэмжээний борын агуулагтай хөрсөнд борын хордлого тохиолдож болно. Ургамалд хортой нөлөөлөх хэмжээ нь ургамлын зүйлээс хамаарна.
Шяодуаньвэнь
Шяодуаньвэнь хатан буюу Жэржэр (манж хэл:; галиг: hiyoošungga doronggo genggiyen šu hūwangheo; хятадаар:哲哲; 1599 оны 5 сарын 31 – 1649 оны 5 сарын 28) нь Монголын Хорчин аймгийн боржигин овгийн Мангус заргачийн охин. Манжийн Дээд эрдэмт хааны их хатан. 1614 оны 5 сарын 28 нд Дээд эрдэмт хаан бага эзэгтэй болсон. 1623 онд их эзэгтэй болсон. 1636 оны 8 сард төрийн их хатанд өргөмжлөгдсөн. 1643 онд Хун тайж нас барсны дараа 1649 оны 5 сарын 28 нд нас барсан. Нас барсны дараа Шяодуань вэнь хуанхоу хэмээх цолыг өргөж хаадын онгонд бунхалжээ.
Үр хүүхэд
Шяодуаньвэнь хатан Дээд эрдэмт хаанд Вэньжуан гүрүн гүнж, Жиндуань гүрүн гүнж, Ёнань гүрүн гүнж хэмээх гурван охин төрүүлсэн.
Холбоотой хуудас
Ангилал:1599 онд төрсөн Ангилал:1649 онд өнгөрсөн Ангилал:Боржигин Ангилал:Манжийн үеийн Монгол
Гүйцэтгэлийн аудит
ISSAI 100. 40 дэх заалт Гүйцэтгэлийн аудит нь арвилан хэмнэлт, үр ашиг, үр нөлөөг шалгахад чиглэгддэг бөгөөд үүнд дараахь зүйл хамаарна: (а)  захиргааны зохистой зарчим, практик, менежментийн бодлогын дагуу захиргааны үйл ажиллагааны арвилан хэмнэлтийг шалгах аудит; (б) хүн хүч, санхүүгийн болон бусад нөөц ашиглалтын үр ашгийг шалгах, үүний дотор мэдээллийн тогтолцоо, гүйцэтгэлийн хэмжүүр, хяналт шинжилгээний журам, дутагдлаа арилгах талаар шалгагдагч байгууллагын гүйцэтгэж буй ажлыг шалгах аудит; "(в) шалгагдагч байгууллагын үйл ажиллагаа нь тавьсан зорилтын биелэлттэй харьцуулахад хэр үр нөлөөтэй байгааг шалгах аудит, ба төлөвлөсөн үр өгөөжтэй харьцуулахад үйл ажиллагааны бодит үр өгөөж ямар байгааг шалгах аудит"
Нанаво Акари
Нанаво Акари (ナナヲアカリ (Nanawo Akari) 1995 оны 11-р сар 12 - ) Нь япон эмэгтэй дуучин Осака оос.
Гадаад холбоосууд
Ангилал:1995 онд төрсөн Ангилал:Япончууд Ангилал:Поп дуучин Ангилал:Рок дуучин
Дөчин нэгэн чулууны мэргэ
41 чулууны мэргэ нь Төв Азийн ард түмний өргөн ашигладаг, мэргэ төлгийн хэрэгсэл юм. Монгол Улсын баруун нутгаар ховолго гэж нэрийддэг бол, Соёны Алтайн тува нар хуваанак гэнэ. Үндсэн энэ хоёр нэршлээс гадна түрэг гаралтай ард түмэн кумалак гэдэг. Энэ мэргийн гарал үүслийн талаар судлаачид маргаантай байдаг ч ихэнх нь Соёны Алтайн монгол бөө нараас үүсэлтэй гэдгийг нотлодог. Мэргийн энэ хэрэгсэл нь Зүүн Европын орнууд, Орос, Арабын зарим улсуудаар ихээхэн тархжээ. Мэргийн бүтэц дэх нэршил, тайлбар зэргээс нь судалж үзэхэд энэ нь монгол туургатан түмний өв соёлын нэгээхэн хэсэг гэдгийг нотлодог. Жишээ нь, мэргийн 2 дахь нүд буюу дээд эгнээний голын байршлыг монголчууд "МАГНАЙ" гэж нэрийддэг бол түрэг хэлнээ МАНДАЙ эсвэл МАНГЛАЙ гэдэг байна. (Тамильчууд “Мантай”, Малаялам хэлнээ “mantai” гэж толгойгоо хэлдэг аж. Тэгтэл телугу хэлнээ “Маду” (madu), “Мандай” (mandai) гэхчлэн хэлдэг нь эцсийн дүнд Монголын “манлай”, “магнай” (тэргүүн) хэмээх үг байдаг нь ямар учиртайсан билээ?...” Л.Түдэв.) Энэ мэтчилэн бүх нэршлүүд монгол хэлний сантай холбогдож байна.
Ангилал:Мэргэ төлөг Ангилал:Зурхай Ангилал:Монголын соёл
Диэйт
Өмнөд Солонгосын Seventeen хамтлагийн гишүүн Диэйт (англиар The8, солонгосоор → 디에잇) буюу дуучин Диэйт нь 1997 оны 11 сарын 7-нд төржээ. Ангилал:1997 онд төрсөн Ангилал:К-поп Ангилал:Өмнөд Солонгосын дуучин
Фабио Борини
Фабио Борини (Fabio Borini; 1991 оны гуравдугаар сарын 29-нд Бентивольо хотод төрсөн) — Италийн хөлбөмбөгчин бөгөөд «Ливерпүүл» багт довтлогчоор тоглодог.
Италийн «Болоньягаас» Английн «Челсигийн» академид элсэж, 2009 онд мэргэжлийн гараагаа эхэлсэн Борини «Суонси Сити», Италийн «Рома» багуудад 2011-2012 онд зээлээр тоглоод 2012 оны долоодугаар сарын 9-нд «Ливерпүүлтэй» албан ёсоор нэгдсэн билээ. Тухайн үед «Ливерпүүлд» нэгдэх үед зээлсэн «Рома» нь лигт 9 гоолдсон ирээдүйтэй довтлогчийг 13.3 сая еврогоор авах хүсэлтэй байсан ч шигшээн анд Марио Балотеллигийн нөлөөгөөр очоогүй ажээ. Улмаар 2013/2014 онд « Сандерленд» багт зээлээр 40 тоглолтонд 10 гоол оруулжээ.
Италийн шигшээн 17,19, 21 насны багуудад ахлагчаар тоглож байгаад 2012 оны хоёрдугаар сарын 29-нд АНУ-ын эсрэг нөхөрсөг тоглоход дебютэлж байв. 2012 оны ЕАШТ-д сэлгээгээр оролцсон.
Гадны холбоос
Ангилал:Италийн хөлбөмбөгчин Ангилал:Италийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Челси багийн тоглогч Ангилал:Суонси Сити багийн тоглогч Ангилал:Рома багийн тоглогч Ангилал:Ливерпүүл багийн тоглогч Ангилал:Сандерленд багийн тоглогч Ангилал:Италичууд Ангилал:1991 онд төрсөн
О-де-Франс
О-де-Франс нь нийт 31.813 км² нутаг дэвсгэрээрээ Францын мужуудын эрэмбэд наймдугаарт жагсах (далайн чанад дахь мужуудыг оруулахгүйгээр) ба 5.960.000 оршин суугчтай бөгөөд үүгээрээ гуравдугаар олон хүн амтай мужид тооцогддог. Дотроо Эна, Нор, Уаза, Па-де-Кале, Сомма гэсэн таван департаментад хуваагдана. Энэ муж нь цагийн зүүний дагуу Бельги Улс болон Гранд Эст, Иль-де-Франс, Норманди зэрэг мужуудтай хиллэнэ.
Хотууд
О-де-Франс мужийн хамгийн олон хүн амтай хотуудын тоонд:
Цахим холбоос
Ангилал:Францын муж Ангилал:2016 онд байгуулагдсан
Синсиннати
Синсиннати (англ. Cincinnati [ ˌsɪnsɪˈnætɪ]) - АНУ-ын Охайо мужийн зүүн өмнөд хэсэгт байх хот. Охайо голын эрэг дээр, Индиана мужаас холгүй Охайо, Кентакки мужуудын хил дээр оршдог хот юм.
1819 онд байгуулагдсан Синсиннати Их сургууль өнөөдөр 40 мянган оюутантай.
Синсиннати хотод "Procter & Gamble", Kroger, Convergys, Chiquita, General Electrics Aviation, Macy's, Toyota North America, Kao Brands, Fifth Third Bank компаниудын төв байрладаг бөгөөд The United States Playing Card Company-ийн үйлдвэрүүд байдаг.  Ангилал:Охайогийн суурин Ангилал:Хойд Америкийн суурин Ангилал:Охайогийн тойргийн төв Ангилал:АНУ-ын их сургуулийн хот Ангилал:Охайо голын суурин
Бурбон
Бурбон (Франц: Maison de Bourbon) нь Капетын угсааны Францын хаадын овог юм. Бурбоны хаад Франц болон Наварр ыг 16-р зуунаас эхлэн удирдсан байдаг бол Испани дахь Бурбончууд 18-р зуунаас эхлүүлэн Испани, Неаполь, Сицили, Пармагийн хаан ширээнд сууж байв. Бурбоны гэр бүл өнөөг хүртэл Испани, Люксембург ийн хаан ширээг удирдсаар байна.  Ангилал:Капет овог Ангилал:1272 онд байгуулагдсан
Дараагийн үе
Дараагийн үе (Next Gen) нь 2018 онд дэлгэцнээ гарсан, Америкийн-Канадын-Хятад компьютер-анимаци кино бөгөөд Tangent Animation бүтээж, Netflix кино компани 2018 оны 9 сарын 7-нд кино театруудад нээлтийг нь хийжээ. Кевин Р. Адамс болон хүүхдийн номын зохиолч, зураач Жефф Белл нар зохиолыг нь бичсэн. Жон Красински, Чарлин И, Жейсон Судейкис, Майкл Пенья, Дэвид Кросс, Констанс Ву нарын уран бүтээлчид дуу оруулсан юм.
Холбоос
Ангилал:2018 оны кино Ангилал:АНУ-ын кино Ангилал:Канадын кино Ангилал:Хятадын кино Ангилал:Компьютероор амилуулсан кино Ангилал:Шинжлэх ухаан уран зөгнөлт кино
Германы төрийн далбаа
Холбооны Бүгд Найрамдах Герман Улсын Төрийн далбаа (Flagge der Bundesrepublik Deutschland; албан ёсоор Bundesflagge монг. Холбооны Төрийн далбаа) нь Герман Улсын төрийн бэлгэ тэмдэг бөгөөд энэ нь Үндсэн хуулийн 22-р зүйлд хар, улаан, шар өнгөтэй байна хэмээн заасан байдаг.
Эдгээр өнгийг хэрэглэсэн 19-р зууны хувьсгалчид далбаагаа «Dreifarb» (орч. гурван өнгөт) хэмээн нэрлэж байсан нь францын «Тricolore» (орч. гурван өнгө) гэх үгний герман орчуулга юм. Мөн түүнчлэн ”Холбооны өнгөнүүд” (Bundesfarben) эсвэл ярианы хэлэнд ”Германы туг” (Deutschlandfahne) гэх мэтийн нэрээр хэрэглэнэ. Далбаат завьчдын дунд Аденауэрын далбаа гэж ярих нь цөөнгүй тохиолдох ба энэ нь анхны холбооны канцлер Конрад Аденауэрыг хэлж байгаа аж.
Холбооны төрийн далбааны хажуугаар бас холбооны улсын төрийн албанд зориулсан төрийн албаны далбаа, Германы Тэнгисийн Цэргийн Хүчний тэнгисийн дайны далбаа болон Бундесверийн армийн туг гэж бас бий.
Төрийн далбааны хийц ба бэлгэдэл
Германы төрийн далбаа нь хэвтээ тэнхлэг дагуу, гурван өнгөт, ижил хэмжээ бүхий гурван багана буюу судалтай, 3:5 талуудын харьцаатай далбаа юм. Төрийн далбааны өнгөнүүдийг 1949 оны тавдугаар сарын 23-нд Үндсэн хуулийн 22-р зүйл дээр хар-улаан-шар хэмээн зүйлчлэн тогтоосон байна. Худалдааны далбаа нь холбооны төрийн далбаатай ижил.
Дундад зууны далбаа
Хар, улаан, шар өнгөний хослол бүхий сүлдийг дундад зууны үеэс хэрэглэж байсан баримтууд бий. Германы төрийн далбааны өмнөх хувилбар Ариун Ромын Эзэнт Гүрний дарцаг юм. Дайн болох үед морьт цэргийн туг эсвэл хаан өөрөө оролцвол эзэн хааны туг дээрх туган дээр нэмэгдэнэ.
Самбуугийн Сарантуяа
Самбуугийн Сарантуяа нь Монголын тайз, дэлгэцийн жүжигчин. 1959 онд Сүхбаатар аймгийн Халзан суманд төрсөн. 1976-1980 онд УБИС-ийн кинодрамын ангийг Х.Хайнзан, Б.Мөнхдорж нарын удирдлагад суралцаж төгссөн.
Германы төрийн далбаа
Шинэ эриний далбаа
Хар-улаан-шар далбааны бас нэг эх нь 1813 онд Наполеоны эсрэг чөлөөлөх дайнд оролцсон Лютцовын чөлөөт корпусын цэргүүдийн дүрэмт хувцас байв. Энэхүү корпус нь бараг ихэнх нь оюутан байсан ба тэд Германыг булаан эзлэх гэсэн Францын эсрэг боссон юм. Эдгээр оюутнууд нь германы газар бүрээс ирсэн сайн дурынхан байсан учраас тэдэнд дүрэмт хувцас гэж байхгүй, янз бүрийн өнгөтэй дүрэмт болон энгийн хувцастай ирсэн тул тэднийг удирдаж байсан Пруссийн хошууч Адольф фон Лютцов нэг өнгөтэй болгохын тулд бүгдийнх нь хувцсыг хараар буджээ. Дээрээс нь шар (зэсэн өнгө) өнгийн товч, улаан өнгийн ханцуйны нударга ба хувцасны энгэрийн зөрүүлэгийн дарах талыг улаан болгов. Үүнийг нийтийн хүртээл болоход нөлөөлсөн бас нэг хүчин зүйл нь эдгээр өнгө нь Ариун Ромын Эзэнт Гүрний тугны өнгөтэй ижил байсантай холбоотой аж.
Самбуугийн Сарантуяа
1980 оноос одоог хүртэл УДЭТ-т жүжигчнээр ажиллаж байна.
Эх сурвалж
Ангилал:Монголын жүжигчин Ангилал:Ардын Жүжигчин (Монгол) Ангилал:Гавьяат Жүжигчин (Монгол) Ангилал:Халзангийн хүн Ангилал:Монголчууд Ангилал:1959 онд төрсөн
Германы төрийн далбаа
Шинэ эриний далбаа
Энэ өнгөний хослол нь чөлөөлөх дайны дараа ардын дунд хэлц болон үлджээ:
Германы Холбоо
Хар-улаан-шар далбаа нь 19-р зууны эхний хагаст Германы Холбооны (1815-1866 он) үед л германчуудын үндэсний өнгө болон хэвшин тогтжээ. 1848 оны гуравдугаар сарын 9-нд болсон Бундестагийн хурал дээр албан ёсоор улсын далбааны өнгө болгон, өнгөний судлыг хэвтээ чигт байхаар тогтов.
1860-аад оны сүүлээр Хунтайж Адальберт фон Прусс Германы төрийн далбааны янз бүрийн хувилбарыг бүтээсэн байдаг.
Хойд Германы Холбоо ба Германы Эзэнт Гүрэн
1866 оноос хойш герман улсууд дотроос хамгийн нөлөө бүхий улс нь Прусс байсан ба Германы нэгдсэн улсыг өөрсдийн ашиг сонирхолд нийцүүлэн байгуулахыг зорьж байлаа. Үүнд хүрэхийн тулд хийсэн хамгийн том алхам бол 1867 онд Хойд Германы Холбоог байгуулсан явдал байв.
Эшлэл
! Ангилал:Төрийн далбаа
Должинсүрэнгийн Цэрэнпил
Должинсүрэнгийн Цэрэнпил (1937-2015 оны 5 сарын 27) нь Монгол Улсын Урлагийн гавьяат зүтгэлтэн, Монголын Урчуудын Эвлэлийн нэрэмжит шагналт, зураач хүн байв.
Намтар
Д.Цэрэнпил 1937 онд Улаанбаатар хотод төрсөн бөгөөд нийслэлийн арван жилийн 1 дүгээр сургуульд суралцаж төгсөөд 1954-1958 он хүртэл Урлагийн сургуулийн зураг баримлын ангид суралцсан. Хожим нь БНАГУ-ын (хуучин нэрээр) Лейпциг хотын Хэвлэлийн техникумд хэвлэлийн зураг чимэглэл, 1967-1972 онд хуучнаар ЗХУ-ын Москва хотын Строгоновын нэрэмжит Үйлдвэрлэлийн Урлагийн дээд сургуульд тус тус суралцсан байна.
Уран бүтээл
Монголын нэрт зураач Д.Цэрэнпил дүрслэх урлагийн үзэсгэлэн, концерт, соёлын олон арга хэмжээний сурталчилгаа, танилцуулгын хэвлэлийн дизайн, зураг чимэглэлийг урлахын хамт Монгол улсыг олон улсад сурталчлах томоохон үзэсгэлэн яармаг, албан байгууллага, компаниудын барааны тэмдэг, лого эмблем, Монгол Улсын Төв Банкны лого зэрэг чимэглэлийн олон арван график бүтээлийг туурвисан. Тэрээр 1964 онд БНМАУ-ын нийтийн гүйлгээнд зориулсан шинэ мөнгөн тэмдэгт болох цаасан төгрөг, 1966 онд Дэлхийн улаан номд багтсан Монголын ховор амьтдын дүрс бүхий алт, мөнгөн зоос болон Барселоны олимпод зориулсан алт, мөнгөн зоос, Эзэн Чингис хааны дүр бүхий гурван төрлийн алт, мөнгөн зоос, Монголын их хаадын хөрөг бүхий дурсгалын зоос, нийтийн гүйлгээнд зориулсан 20, 50, 100, 200, 500, 1000 төгрөгийн зоосон мөнгөний эх зургийг бүтээж, Санхүү, банкны тэргүүний ажилтан тэмдэг зэрэг хэдэн арван дурсгалын бүтээлийн загварыг гаргажээ.
Миши Бачуай
Миши Бачуай Тунга (Michy Batshuayi Tunga; 1993 оны арваннэгдүгээр сарын 2-нд Брюссель хотод төрсөн) — Конго гаралтай Бельгийн хөлбөмбөгчин бөгөөд Францын «Олимпик Марсель» багт довтлогчоор тоглодог.
Бачуай 6 сая еврогоор «Олимпик Марсельд» элсэж, 2014 оны зургаадугаар сарын 26-нд гэрээлжээ.
Гадны холбоос
Ангилал:Бельгийн хөлбөмбөгчин Ангилал:Хөлбөмбөгийн довтлогч Ангилал:Стандард Льеж багийн тоглогч Ангилал:Олимпик Марсель багийн тоглогч Ангилал:Бельгичүүд Ангилал:1993 онд төрсөн
Лоолийн Жамсранжав
Лоолийн Жамсранжав — Монголын тайз, дэлгэцийн жүжигчин.
Эх сурвалж
Ангилал:Монголын кино жүжигчин Ангилал:Театрын жүжигчин Ангилал:Ардын Жүжигчин (Монгол) Ангилал:Гавьяат Жүжигчин (Монгол) Ангилал:Хөдөлмөрийн Гавьяаны Улаан Тугийн одон шагналтан (Монгол) Ангилал:Мянгадын хүн Ангилал:Монголын хүн Ангилал:Хятадууд Ангилал:1936 онд төрсөн Ангилал:2005 онд өнгөрсөн
Германы төрийн сүлд
Холбооны Төрийн сүлд (Bundeswappen Deutschlands) нь Холбооны Бүгд Найрамдах Герман Улсын төрийн сүлд юм. Төрийн бэлгэдэл нь алтан шар өнгийн доошоо үзүүртэй сүлдний бамбайн дотор толгойгоо баруун тийш эргүүлсэн, далавчаа дэлгэсэн ч өд нь хаалттай, хошуу, хэл, савар нь улаан өнгө бүхий бүргэдийн дүрстэй юм.
Эшлэл
Ангилал:Төрийн сүлд ! Төрийн сүлд Ангилал:Тамга
Уильям Тафт
Уильям Ховард Тафт (англи. William Howard Taft; 1857 оны 9-р сарын 15-нд, Синсиннати, АНУ-ын Охайо мужид төрсөн -1930 оны 3-р сарын 8-нд Вашингтон хотноо нас барсан) - АНУ-ын 27 дахь Ерөнхийлөгч (1909-1913 онд), Бүгд Найрамдах намаас сонгогдсон. 1921-1930 онд АНУ-ын Дээд шүүхийн дарга.
Уильям Ховард Тафт 1857 оны 9-р сарын 15-нд Синциннати хотод АНУ-ын Батлан хамгаалахын сайд болон Ерөнхий прокуророор ажиллаж байсан Альфонсо Тафт ын гэр бүлд төржээ. Тафтын гэр бүл чинээлэг биш байсан тул хотын захад Auburn уулын энгэрт даруухан байшинд амьдардаг байв. Тэрээр Йелийн их сургууль, Синсиннатигийн их сургуулийг хууль зүйн бакалавр зэрэгтэй төгссөн.
Охайо мужийн өмгөөлөгчдийн холбоонд Тафт арилжааны хэргийн хэлтэст оржээ. Сонины редактор Мурат Халстед түүнийг өмгөөллийн ажлаасаа татгалзвал цалин нэмээд байнгын оршин суух газартай болгох гэсэн боловч Тафт татгалзжээ. 1880 оны 10-р сард Тафт Хамилтон тойргийн туслах өмгөөлөгчөөр томилогдсон байна. У.Тафт нэг жилийн турш прокурорын туслахаар ажиллаж, ердийн хэргүүдийг хариуцаж байв. 1882 оны нэгдүгээр сард прокурорын туслах ажлаа өгсөн байна. Учир нь Ерөнхийлөгч Честер Артур түүнийг Синсиннати мужид төвлөрсөн Охайо мужийн нэгдүгээр дүүргийн татвар хураагчаар томилогдсон байна.
Тафт 1909 оны 3-р сарын 4-нд Ерөнхийлөгчийн танграг өргөж албан тушаалдаа орсон.
1912 оны Ерөнхийлөгчийн сонгуульд Рузвельт нэрээ дэвшүүлэх гэж оролсон боловч Бүгд найрамдах намаас Тафтыг дахин дэвшүүлэхэд тэрээр Вудро Вилсонд ялагджээ.
Тэрээр Ерөнхийлөгчийн албан тушаалаас буугаад 1921 он хүртэл Йелийн их сургуульд түүхийн болон эрх зүйн профессор болжээ.
Харин 1921 онд АНУ-ын Дээд шүүхийн дарга Эдвард Уайт нас барахад түүнийг оронд нь сонгосон байна.
Тафт 1930 оны 2-р сард Ерөнхий шүүгчийн албан тушаалаа өгөөд огцорч сарын дараа 72 насандаа Вашингтон дахь өөрийн байшиндаа нас баржээ. Түүний Арлингтоны үндэсний оршуулгын газар оршуулсан анхны АНУ-ын Ерөнхийлөгч болж түүхэнд үлдсэн юм.
Порше Боксстер
Порше Боксстер (герм. Porsche Boxster) нь Поршегийн үйлдвэрлэдэг дундаа байрлалтай, боксер хөдөлгүүр бүхий родстер загварын автомашин юм. Прототип загвараа 1993 оны эхээр Детройтын мотор шоу дээр танилцуулав. Эхний үеийг Германы зах зээл дээр 1996 оны наймдугаар сард гаргажээ. 2005 оноос хойш нэмэлтээр ижилхэн боксстер хөдөлгүүртэй хоёр дахь үеийн (Тип 987) дээр суурилсан Порше Каиман купьег санал болгов. 2016 оноос энэ хоёр их биеийн хувилбаруудаа нэг загвар болгон 718-г өнөөг хүртэл хэрэглэж ирсэн нэрүүд дээр нэмэн Порше 718 Боксстер, буюу Порше 718 Каиман нэртэйгээр худалдаанд гаргаж байгаа байна.
2012 оноос хойш гурав дахь үе (Тип 981), 2016 оноос хойш дөрөв дэх үеийн (Тип 982) загварууд зах зээлд гарсан. Гурав дахь үеийн загвар нь эрэлт ихтэй байснаас шалтгаалан Цуффенхаузены үндсэн үйлдвэрээс гадна нэмэлтээр урьдны Оснабрюк дахь Карманн үйлдвэр буюу өнөөгийн Фолксваген Оснабрюк үйлдвэрт үйлдвэрлэлт хийсэн.
Боксстер (Тип 986)
Эхний Порше Боксстер нь 1996 онд худалдаанд гарсан ба усан хөргөлт бүхий 2,5 литр 150 кВт (204 м.x.) чадалтай, зургаан цилиндрт хөдөлгүүртэй ба 1950-иад оны сонгодог загвар болох Порше 550 спайдерийн дараах үе болов. Энэ загвар нь түүний дараа жил гарсан Порше 911 (Моделл 996) загварын маш олон эд ангийг авч ашигласан нь, Поршег загваруудын хоорондын ялгааг маш муу хийсэн гэх шүүмжлэлийг хүртэхэд хүргэжээ. Суурь загварын үнэ нь 76.500 ДМ (ойролцоогоор 39.100 евро) байсан нь олон хэрэглэгчдийг өөртөө татан, 90-ээд оны дунд ба сүүлээр Порше эргээд мандаж эхэллээ.
Эшлэл
Боксстер Ангилал:Родстер Ангилал:Суудлын автомашины загвар Ангилал:Спорт загварын автомашин
2012 оны Богдхан уулын хишиг барилдаан
Барилдааны дүйз
Дөрвийн даваа
1.    Д.Баасандорж у.з – Я.Алтантулга а.н
2.    Б.Соронзонболд у.з – Л.Батзориг а.з
3.    Т.Өсөх-Ирээдүй у.х – М.Еркебулан а.а
4.    А.Цацабшир у.х – У.Батгэрэл а.а
5.    Ц.Содномдорж у.х – Б.Эрдэнэхүү а.а
6.    А.Бямбажав у.х – Н.Батсуурь а.а
7.    И.Ёндонсамбуу у.н – Н.Адъяабат а.а
8.    Б.Гончигдамба у.н – Г.Батням а.а
9.    Ду.Батбаяр у.н – Л.Шинэбаатар а.а
10.  П.Ганхүү у.н – Л.Цэрэнтогтох а.а
11.  Л.Нямсүрэн у.н – Т.Баасанхүү а.а
12.  Б.Батмөнх у.н – Б.Суманчулуун а.а
13.  Б.Сангисүрэн у.н – А.Алтанхуяг а.х.а
14.  С.Багахүү у.н – Б.Дэлгэрсайхан а.а
15.  А.Батмөнх у.н – Ш.Мөнгөнбаатар а.х.а
16.  Ц.Одбаяр у.н – Б.Пүрэвсайхан у.н
1.    Д.Баасандорж у.з – Ду.Батбаяр у.н
2.    Б.Соронзонболд у.з – Б.Дэлгэрсайхан а.а
3.    Т.Өсөх-Ирээдүй у.х – П.Ганхүү у.н
4.    А.Цацабшир у.х – Н.Батсуурь а.а
5.    Ц.Содномдорж у.х – Ш.Мөнгөнбаатар а.х.а
6.    И.Ёндонсамбуу у.н – Ц.Одбаяр у.н
7.    Б.Гончигдамба у.н – Т.Баасанхүү а.а
8.    Б.Батмөнх у.н – Б.Сангисүрэн у.н
Зургаагийн даваа
1. Б.Соронзонболд у.з - Ц.Одбаяр у.н
2. Т.Өсөх-Ирээдүй у.х - Ду.Батбаяр у.н
3. Ц.Содномдорж у.х - Н.Батсуурь а.а
4. Б.Батмөнх у.н - Т.Баасанхүү а.а
Долоогийн даваа
1. Ду.Батбаяр у.н - Т.Баасанхүү а.а
2. Ц.Одбаяр у.н - Н.Батсуурь а.а
Наймын даваа
1. Ду.Батбаяр у.н - Н.Батсуурь а.а
#
Жетан Келменди
Олон улсын шагнал
XVIII. "Тусгай Ganadores del concurso" олон улсын шагнал, Боливи 2019. XIX. Константин Стере их сургуулийн доктор, хүндэт доктор Куса Молдав 2019. XX. Нерудагийн олон улсын шагнал, Италийн Таранто 2019. XXI. Утга зохиолын дэлхийн том нэр, Монгол улс, 2020 он.
Бродникууд
Бродникууд (орос: Бродники; укр.: Бродники) бол маргаантай гарал үүсэл бүхий овог аймаг байв.
Нэрийн гарал
Зарим үзэл бодлоор бол гадаадын он тооллын бичгүүдэд ашиглагддаг энэ нэр нь славян хэлний "гарам (усан гарам) хариуцсан хүн" гэсэн үг аж (слав: brodŭ). Нэрийн магадлалтай шалтгаан нь бродникуудын нутаг дэвсгэр Карпатын уулын даваа ба Дунай мөрний адаг хооронд холбоос болж, ингэснээрээ Генуягийн колониудад хүрэх боломжийг бататгаж, эдийн засгийн томоохон ач холбогдолтой байсан явдал юм. Өөр бусад үзэл бодлоор тэдний нэр нь славян хэлний "бродить" ("тэнүүчлэх") гэдэг үгтэй холбоотой бөгөөд энэхүү нэр нь энэ хүн амын амьдралын нүүдэлчин хэв маягтай холбоотой байж магадгүй. Бас энэ нэр нь Прут голоос юм уу түүний Брутус хэмээх хуучин нэрээс гаралтай гэж таамаглаж байна.
Газар нутаг
Бродникийн газар нутаг нь одоогийн Бүгд Найрамдах Молдав Улсын баруун өмнөд хэсэг, одоогийн Румын Улсын Вранча, Галац тойргуудын өмнөд хэсэг, Украин Улс дахь Буджакийн бүс нутгийн өмнөд хэсэг, магадгүй Днестр болон Днепр мөрний хоорондох эргийн шугамаас бүрдэж байжээ.
Угсаатны хамаарал
Тэднийг илүү сайн танигдсан хөрш зэргэлдээх хүн амтай нь холбох оролдлого хийсэн, өөр өөр зохиолчид тэднийг славууд юм уу иранчууд, эсвэл холимог угсаатны бүлэгт (роман-слав, түрэг-слав) ангилсан байдаг.
Зарим зохиогчид тэднийг Византийн шастирч Никита Хониатын "тавроскифүүд"-ийн салбар хэмээн дурдсан "бординичууд" гэж тодорхойлсон байдаг бөгөөд энэ нь орос хүмүүсийг куманууд/половууд болон валахуудаас ялгахын тулд хэрэглэж байсан нэр томъёо бололтой.
Баримт нотолгоо
1216 онд тэд Суздалын ванд алба хааж байжээ.
1222 онд Унгарын хаан II Андраш Бурценландын бүс нутгийг Тевтоны рыцариудад өгч, Бродникийн газраар хил тогтоожээ. Мөн онд пап III Гонорийн "Папын булла"-аар уг дүрмийг батлав: хэдий тийм боловч Ватиканы баталсан хуулбар дээр "Brodnicorum"-ыг "Blacorum" (өөрөөр хэлбэл латинаар "Валахууд") гэж сольсон байна. Зарим түүхчид энэ нь эдгээр нэр томъёо ижил утгатай болохыг харуулж байна гэж үзэж байхад бусад нь үүнийг зүгээр л алдаа гэж мэдэгддэг. Сүүлийнх нь Унгарын хэд хэдэн баримт бичигт энэ хоёр нэр томъёог хамтад нь ашигласан, хэрэв эдгээр нь нэг хүн амд хамаарах бол маш ер бусын юм гэдэг зүйл дээр мэдэгдлээ үндэслэж байна.
Новгородын анхдугаар он тооллын бичигт 1223 онд бродникууд Калка голын тулалдаанд монголчуудын ("татарууд") талд оролцсон гэж бичжээ.
Бродникуудын тухай ярихдаа он тооллын бичигт Мстислав Романович ванг хууран мэхэлж, түүнийг "татарууд"-ад хүлээлгэж өгсөн воевод Плоскыняг (Румыны түүх бичлэгт энэ воеводын нэрийг заримдаа Плоскенеа (Ploscânea) гэж буулгадаг) дурдсан байдаг. Зарим судлаач Плоскыня бол Бродникийн захирагч байсан гэж дүгнэдэг. Зарим судлаачийн үзэж байгаагаар он тооллын бичигт буй мэдээг "Тэнд бродникууд татаруудтай хамт байсан бөгөөд тэдний воевод Плоскыня [...]" гэж тайлбарлах ёстой ажээ. Хэдий тийм боловч бусад нь эх сурвалжийн мэдээг "Тэнд бродникууд татаруудтай хамт байсан ба воевод Плоскыня, [...]" гэж орчуулах ёстой хэмээн санал нийлэхгүй байна. Энэ үеэс хойш тэд Оросын эх сурвалжуудаас алга болсон байдаг.
1227 оны 8-р сард пап IX Григорий Эстергомын бишопт захидал бичиж "тэдэнтэй хиллэдэг Куман болон Бордини"-г ("in Cumania et Bordinia terra illis vicina") Христийн шашинд оруулах заавар өгөв.
Унгарын хаан IV Бела 1250 оны 11-р сарын 11-нд пап IV Иннокентийд явуулсан захидалдаа татарууд өөрийнх нь хаант улстай хөрш зэргэлдээ орших улс орнуудад алба гувчуур ногдуулсан тухай өгүүлсэн байдаг: "Орос, Куман, Бродник, Болгар зэрэг Дорно зүгт манай хаант улстай хиллэдэг" ("que ex parte Orientis cum regno nostro conterminantur, sicut Ruscia, Cumania, Brodnici, Bulgaria"). Ангилал:Европын түүхэн угсаатан Ангилал:Дундад зууны хүн Ангилал:Киевийн Русь Ангилал:Дундад зууны Оросын түүх Ангилал:Молдавын түүх Ангилал:Украины түүх
Николай Цискаридзе
Николай Цискаридзе (орос. Николай Максимович Цискаридзе, гүрж. ნიკოლოზ მაქსიმეს ძე ცისკარიძე, 1973 онд ЗХУ-ын Гүрж улсын Тифлис хотод төрсөн) -гүрж гаралтай оросын балетчин. ОХУ-ын Ардын жүжигчин (2001), Умард Осетийн Ардын жүжигчин(2013), ОХУ-ын хошой Төрийн шагналтан (2000, 2002). 2011 оны 7-р сараас ОХУ-ын Ерөнхийлөгчийн дэргэдэх Соёл, урлагийн Зөвлөлийн гишүүн.
2013 оны 10-р сраас ОХУ-ын Соёлын яамны шийдвэрээр Санкт-Петербург дахь А.Я.Вагановагийн нэрэмжит Оросын балетын Академийг тэргүүлсэн. 2014 оны 11-р сараас тус сургуулийн ректораар сонгогдсон.
Намтар
Тэрээр Тифлис хотод төрөөд тэндээ бага насаа өнгөрөөж дунд сургуульд сурчээ. 1984 онд Тифлис хотын бүжгийн дунд сургуульд сурч байгаад 1987 оноос Москва хот руу нүүж Москва хотын Бүжгийн сургуульд үргэлжлүүлэн П.Пестов багшийн ангид сонгодог бүжгийн ангид сурчээ.
1992 онд сургуулиа төгсөөд оросын алдарт бүжиг дэглэгч Ю.Григоровичийн дэмжлэгээр "Большой театр"-ын бүжигчин болжээ.
1996 онд Млсква хотын улсын бүжгийн дээд сургууль (орос. Московский государственный хореографический институт) төгсөж дээд боловсролтой болжээ. 2000 онд ОХУ-ын театрын урлагийн зүтгэлтнүүдийн Холбооны гишүүн болжээ.
Бүгд Найрамдах Доминикан Улс
Бүгд Найрамдах Доминикан Улс (República Dominicana) нь атлантын далай, карибын хооронд орших Их Антилын Эспаньола арал дээр байдаг арлын улс юм. Энэ улсад арлын зүүн болон төв хэсгийг харьяалагдах бол арлын гуравны нэг хэсэг болох баруун талын хэсэг Хаити улсын нутаг дэвсгэр болно.
Доминиканы Бүгд Найрамдах Улсыг Бага Антилд орших Доминика улстай андуурах тохиолдол бий.
Улсын нэр нь тус улсын нийслэл Санто Доминго хотын нэрээс гаралтай бол энэ нэр нь өөрөө Доминканы орденг үүсгэн байгуулагч, гэгээнтэн Доминикийн (латин хэлээр Dominicus-Доминикус; жинхэнэ нэр нь Доминго де Гусман Гарсес) нэрээс үүсэлтэй аж.
Газар зүй
Доминикан улс нь Эспаньола арлын нэг улс бөгөөд энэ улс тус арлын зүүн ба төв хэсэгт, харин Хаити улс баруун талд нь оршино. Хоёр улсын дундах хилийн урт нь нийт 388 километр. Геологийн хувьд Эспаньола арал нь Карибын хавтан ба Хойд Америкийн хавтангуудын хоорондын заагийг даван оршдог. Эспаньола арал нь ихээхэн уулархаг. Арлын зүүн хэсэг нь харьцангүй тал газар бол арлын умард хэсэг нь нэлээд өргөн сунамал хөндий газар байна. Доминиканы хөрш улсуудад Төркс ба Кайкосын арлууд, Ямайка, Куба, Бахам зэрэг улс орно.
Тус улсын хамгийн өндөр дөрвөн нурууны тоонд:
Байгаль орчин
Нийт нутаг дэвсгэрийн 31,5 % нь хамгаалагдсан бүс нутагт ордог. CO2-ялгаралт нь жилдээ ойролцоогоор 20,3 сая тонн. Цэнгэг усны хэрэглээ нь ХАА-д 89 %, гэр ахуйд 10 %, аж үйлдвэрт 1 % байна.
Хотууд
Том хотуудын тоонд 2010 оны хүн амын тооллогын дагуу:
Бөөрний архаг түүдгэнцэрийн үрэвсэл
Бөөр нь бие махбодын шингэнийг шүүж хортой бодисоос цэвэрлэдэг эрхтэн юм. Хүний цусанд дахь хортой бодис, шингэн нь бөөрний түүдгэнцэр гэж нэрлэгддэг хялгасан судасны өвөрмөц системээр дамжин бөөрний бүрхэвчинд очдог.
Ерөнхий
Тэндээсээ буюу бөөрний олон тооны бүрхэвчнээсээ бөөрөнд хуримтлагдаж байгаад шээс хэлбэрээр гадагшлуулагддаг.
Удаа дараалан халдвар авсан, эсвэл удаан хугацаанд халдвартай байсны үр дүнд дархлалын системд доголдол үүссэнээр бөөрний түүдгэнцэр -үүдийн ханан дээрх эсүүдийн эсрэг ажиллаж эхэлдэг. Өөрөөр хэлбэл өөрийнхөө эсийг өөрөө устгаж эхэлнэ. Үүний үр дүнд бөөрний түүдгэнцэр буюу бие махбодийн хаягдлы бөөр рүү шилжүүлдэг хэсгийн үрэвсэл бий болно. Энэ өвчнийг бөөрний түүдгэнцрийн үрэвсэл буюу гломерулонефрит гэж нэрлэдэг.
Ангилал:Бөөрний өвчин Ангилал:Халдварт өвчин
Сугунчаг
Сугунчаг нь го ван болохоос өмнө Өгэдэй хааны үед Алтан улсын эсрэг дайнд зүтгэхдээ, Фэншян фу, Тунгуан боомтыг эзлэх тулаанд оролцож байсан. Алтан улсыг мөхөөсний дараа хан хөвүүн Хүчүгийн удирдлаган доор Сун улсын Заоян, Инжоу зэрэг хот балгадыг байлдан эзлэсэн. 1239 онд го ван Тас хорин найман насандаа нас барсны дараа ахынх нь хөвүүд балчир байсан тул Сугунчаг ноёныг дараагийн го вангаар өргөмжилж, Жунду хотоор төвлөрсөн монголын жалайр, хонгирад, ихирэс, уруд, мангуд гэх таван түшээ аймаг, хятад цэргийн ерөнхий захирагчаар томилогдсон. Юань улсын сударт өгүүлснээр түүний шагнах шийтгэх нь хатуу чанга, хууль ёсыг чанга баримтлах тул хэрэг зөрчил гаргах хүн үгүй гэжээ. Тэрбээр Мөнх хааны засаглалын эхэн үед нас нөгчсөн бололтой.
Үр хойчис
Тэрбээр Хурумши, Наян, Сянвэй, Саман гэх дөрвөн хөвүүнтэй байснаас түүний го ван цолыг ууган хөвүүн Хурумши залгамжилсан ч, Мөнх хааны үед хятад дахь монгол хятад цэргийн ерөнхий захирагчийн эрх мэдлээ алдаж, зөвхөн түмтийн ноёны хэмжээнд нөлөө нь буурсан. 1257-1259 онд Сүн улсыг дайлахад цэрэг удирдан оролцсон. Удаах хөвүүн Наянг Мөнх хаан го ван болгохыг хүссэн ч, өөрөө татгалзан, ахдаа найр тавьсан. Хожим нь Хубилай хааны цэргийн албанд зүтгэж байсан. Гутгаар хөвүүн Сянвэй нь Хубилайг хаан болох үйлсэд зүтгэж, өмнөд Сун улсыг эзлэх дайн таван түшээ аймгийн цэргийг удирдаж, дараа нь зарга шийтгэх яамны сайдын албан тушаалыг хашиж байсан. Харин отгон хөвүүний тухай мэдээлэл хомс.
Эшлэл
Ангилал:13-р зуунд төрсөн Ангилал:13-р зуунд өнгөрсөн Ангилал:Их Монгол Улсын төрийн зүтгэлтэн Ангилал:Монголын цэргийн зүтгэлтэн Ангилал:Жалайр аймаг
Боксер хөдөлгүүр
Боксер хөдөлгүүр нь олон цилиндрт-эзэлхүүний бүлүүрт хөдөлгүүрийн нэгэн хэлбэр ба ихэвчлэн дотоод шаталтын хөдөлгүүрээр ашигладаг.
Түүх
Боксер хөдөлгүүрийг 1896 онд Карл Бенц зохион бүтээжээ. Бенц түүнээ „Контра хөдөлгүүр“ гэж нэрлэсний учир нь хоёр цилиндр нь эсрэг чиглэн байрласан байснаас үүдэлтэй бөгөөд энэ хөдөлгүүрээ „Dos à Dos“ (францаар: нуруу нуруугаараа) тэргэнд 1897 онд анх удаа угсарсан байна. Эхний боксер хөдөлгүүрийн цуврал нь зөвхөн агаарын хөргөлттэйгээр хийгдсэн ба угсарсан жишээнд Фолксваген Кийнфер, Ситроэн 2CV орно. Орчин үеийн дөрөв ба зургаан цилиндрт боксер хөдөлгүүрүүд нь усан хөргөлттэй байдаг ба үүний жишээнд Субару болон Поршегийн олон загварууд ордог.
Хийцийн хэлбэр
Боксер хөдөлгүүр нь дандаа тэгш тоотой цилиндрийн тоотой байх ба ихэвчлэн дөрвөн тактын хөдөлгүүрүүд байна. Цилиндр буюу цилиндрийн банк нь өөр хоорондоо эсрэг чиглэлд (банкны өнцөг 180°) бага зэргийн зөрсөн байрлалтай байна.
V-хөдөлгүүрээс ялгарах ялгаа
180°-V-хөдөлгүүрээс ялгарах ялгаа нь шатуны тахир гол дээр байрших байрлал:
Цахим холбоос
Ангилал:Эзэлхүүний дотоод шаталтын хөдөлгүүрийн цилиндрийн байрлал !
Израил дахь дэлхийн өвийн жагсаалт
Израил улсад ЮНЕСКО-гийн дэлхийн өвийн жагсаалтад 9 байршил байдаг. энэ нь нийт бүртгэгдсэн өвийн 0.8% байна.
Бүх 9 байршил нь соёлын өвд багтсан байдаг. Иерусалим хотын нутаг дэвсгэр дээр дэлхийн өв соёлын өөр нэг байршил байдаг. Энэ байршлыг Дэлхийн өвийн жагсаалтад оруулах өргөдлийг 1981 онд Йордан өгсөн. Иерусалимын хуучин хот ба хэрэм нь 1982 оноос хойш аюулд өртсөн Дэлхийн өвийн жагсаалтад орсон байдаг.
2017 оны байдлаар Израилын нутаг дэвсгэр дээрх 18 байршил нь Дэлхийн өвийн жагсаалтад орохоор нэр дэвшиж байгаа бөгөөд үүнээс 12 нь соёлын, 1 нь байгалийн, 5 нь холимог шалгуураар бүртгэгдсэн байна. Израил улс дэлхийн соёлын ба байгалийн өвийг хамгаалах тухай конвенцыг 1999 оны 10 сарын 6-нд баталсан. Израилын анхны байршлыг 2001 онд ЮНЕСКО-ийн Дэлхийн өвийн хорооны 25-р чуулганд бүртгэж байжээ.
Урьдчилсан жагсаалт
Ангилал:Дэлхийн өвийн жагсаалт Ангилал:Израил дахь дэлхийн өв Ангилал:Израилын соёлын дурсгал
Гранма (сонин)
1965 оны 10 дугаар сарын 4-нд «Өнөөдөр» ( испани. — «Ноу») болон «Хувьсгал» (испани. Revolución) сонинууд нэгдэж «Гранма» сонин үүсэж, 1966 оны 2 дугаар сараас хэвлэгдэж эхэлсэн байна. Фидель Кастро цэргүүдтэйгээ 1956 оны 12 дугаар сард "Гранма" гэдэг нэртэй усан онгоцоор Куба арлын эрэг дээр буусан түүхтэй.
Хэвлэлийн сэдэв нь өргөн цар хүрээтэй бөгөөд Кубын Засгийн газрын албан ёсны мэдээнээс гадна улс төр, эдийн засаг, Латин Америкийн бүс нутгийн мэдээ, олон улсын мэдээ, аж үйлдвэр, хөдөө аж ахуй, хөдөө аж ахуй, соёл, нийгэм, мэдээллийн салбарыг бүхэлд нь хамардаг. Мөн спорт, ТВ нэвтрүүлэг, радио хөтөч булантай. Тус сонинд маш олон шүүмжлэл, хүүхэлдэйн кино, янз бүрийн сурвалжилга, тоо баримт, ололт амжилтыг багтаасан бөгөөд бүх нийтлэлд хатуу хяналт тавьдаг. Сонины ээлжит дугаар нь ням гарагаас бусад өдөр бүр гардаг бөгөөд төрөл бүрийн хавсралттай 8 нүүрээс бүрддэг.
Хэвлэлийн вэбсайт нь испани, англи хэлээрх материалуудыг агуулдаг бөгөөд Кубын тухай гарын авлага юм. Энд зочдод зориулсан олон лавлах мэдээллийг олж авах боломжтой ажээ.
1996 оноос цахим хэлбэрээр гарч эхэлсэн байна. Өдөр тутам 500 мянган ширхэг гардаг бөгөөд сонины ерөнхий редактор Яйлин Орта Ривера.
Мөн англи, франц, герман, турк, итали болон португал хэлээр 7 хоногийн тойм сэтгүүл гардаг ажээ.
Ерөнхий редакторууд
Ангилал:Кубын сонин Ангилал:Испани хэлээрх өдөр тутмын сонин Ангилал:1965 онд анх хэвлэгдсэн
Баатар
Баатар гэдэг нь эрэлхэг зоригтой, айх эмээхийг үл мэдэх хүнийг нэрлэнэ. Баатар гэх үгийг хятадын Сүй улсын үеийн сударт Түрэгийн хожуу хаант улсын хүмүүсийг болон, Анхдугаар Болгарын эзэнт гүрний үед хамгийн анх хэрэглэж байсан нь батлагджээ. Монгол хэлний баатар буюу хүлэг баатар гэх цол нь дундад зууны европын рыцарьтай (англ. knight, д. з. лат. miles, герм.: ritter, ит. cavaliere, фр. chevalier) дүйх үг юм.
Эшлэл
Ангилал:Монгол хүний нэр Ангилал:Монголын цол Ангилал:Туркийн цол Ангилал:Сурвалжит язгууртны цол
Алтан (салаа утга)
Алтан гэдэг нь монгол хэлнээ алтаар хийсэн, алтаар өнгөлсөн, алт бүхий гэх утгатай тэмдэг нэр бөгөөд маш чухаг, нандин, ховор, алттай зүйрлэм гялалзсан хурц өнгөтэй гэх шилжсэн утгатай.
Сынчол
Чүи Сын чол (born August 8, 1995) Эс.Күүпс бол Солонгос гаралтай дуучин бүжигчин юм. Тэрээр Солонгосын Seventeen хамтлагын ахлагч бөгөөд Хип-Хоп багын ахлагч,рэппэр юм. Тэрээр анх нэг энтэртайнмэнтийн NU'EST-д дэбүт хийх байсан ч хийгээгүй.
Танилцуулга
Тайзны нэр:  S.Coups (에스.쿱스) (エス.クプス) (Эс Күпс)
Жинхэнэ Нэр: Choi Seung Cheol (최승철) (Чүэ Сынчол)
Хоч: Сэвэнтийн хамтлагийн аав, Beagle King
Баг: Hip Hop (ахлагч)
Т.О.С.Ө: 08.08.95
Төрсөн газар: Daegu
Боловсрол: Seoul School of Performing Arts (‘14)
Жин: 65кг
Цусны бүлэг: AB
Мэргэжил: Рэп, рэп хийх
Хобби: Унших
Бэлтэгдсэн хугацаа: 6 жил
Системийн дуудалт
Ачааллагч програм нь үйлдлийн системийг ачааллаж програмыг ажигллагаанд оруулахыг мэддэг. Үүний тулд ачааллагч програм нь санах ойгоос гол нь  үйлдлийн систем рүү хандах хэрэгтэй. Ингэснээр үйлдлийн системийн эхний процессийг жишээ нь  ‘init’ гүйцэтгэж дараагийнх нь хүлээж эхэлнэ. Үйл ажиллагааны тохиолдлыг техник хамгамж ч бай програм хангамж ч бай ихэвчлан тасалдлын  дохиогоор мэдээлдэг. Техник хангамж нь  тасалдлыг ямарч үед CPU-рүү түгээгүүрээс дамжуулж дохио явуулсанаар тасалдлыг хийдэг. Харин програм хангамж нь тусгай команд болох  системийн дуудалт ‘system calls’    ‘ monitor calls’ тусламжтайгаар тасалдлыг гүйцэтгэдэг. Энэ үйл ажиллагаа нь заасан хаяг буюу эхлэх хаягыг агуулагчаар тодорхойлогддог. Ажиллааг гүйцэтгэж дууссаны дараа тасалдал хийхээс өмнө хийж байсан үйл ажиллаагаа үргэлжлүүлнэ. Энэ тасалдал нь компьютер архитектурын чухал хэсэг юм. Компьютер бүр өөр өөрийн гэсэн тасалдах механизмтай байдаг боловч тодорхой функцүүд элбэг тохиолдоно. Контроллер нь оролт гаралтын  үйлдэл дуусвал тусгай тасалдал ашиглана CPU-д энэ тухай мэдэгдэнэ. Хэрэв хэрэглэгчийн програм нь системийн захирамжийг ашиглахыг хүсвэл зөвхөн үйлдлийн системээс хүсэхээс өөр аргагүй болно. Энэ үед хэрэглэгчийн програм нь үйлдлийн системийг уг систетийн захирамжийг гүйцэтгэж өгөхийг хүсэх бөгөөд үүнийг системийн дуудалт  буюу  ‘system calls’    гэж нэрлэдэг. Тэгэхээр хэрэглэгчийн програмыг задлан харвал дотор нь энгийн захирамжууд болон системийн дуудалтууд байдаг. Системийн дуудалт нь үйлдлийн системд удирдлагыг шилжүүлээд ямар системийн захирамжийг хэрэглэгчийн програм хүсэж байгааг танилуулна.
Ангилал:Үйлдлийн систем
Мин улсын судар
Бүтэц
Мин ши буюу Мин улсын судар нь 1368-1644 оны хооронд оршин тогтнож байсан Хятадын Мин улсын 276 жилийн хаанчлалын үеийн үйл явдалыг тусгасан байдаг. Нийт 332 дэвтэр.
Ангилал:Монголын түүхийн сурвалж бичиг
Зэвсэгт хүчин
Зэвсэгт хүчин нь засгийн газрын удирдлагад захирагддаг цэргийн байгууллага юм.
Идрисса Гейе
Идрисса Гана Гейе (Idrissa Gana Gueye, 1989 оны есдүгээр сарын 26-нд Дакар хотод төрсөн) — Сенегалийн хөлбөмбөгчин бөгөөд «Лилль» болон Сенегалийн шигшээд хагас хамгаалагчаар тоглодог.
Гадны холбоос
Ангилал:Сенегалын хөлбөмбөгчин Ангилал:Сенегалын шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:2012 оны зуны олимпод оролцогч Ангилал:Лилль багийн тоглогч Ангилал:Сенегалчууд Ангилал:1989 онд төрсөн
Намсрайжавын Ариунболд
Намсрайжавын Ариунболд — Монгол улсын тайз, дэлгэц, хошин урлагийн жүжигчин.
Баримтын холбоос
Ангилал:1972 онд төрсөн Ангилал:Монголын жүжигчин Ангилал:Монголчууд Ангилал:Монголын хошин урлаг
Оохнойн Батсайхан
Эмгэнт овогтой Оохнойн Батсайхан (1962 онд Баянхонгор аймгийн Жаргалант суманд төрсөн) нь Монгол улсын эрдэмтэн.
Намтар
1985 онд ЗХУ-ын Эрхүүгийн Их Сургуулийг түүхч мэргэжлээр дүүргэсэн.
1995 онд түүхийн ухааны дэд докторын, 2002 онд түүхийн шинжлэх ухааны докторын зэрэг хамгаалсан.
1985-2000 онуудад Нийгмийн ухааны институт, Засгийн газрын ХЭГ-ын архив, Үндэсний архивын газар, Шинжлэх ухааны академийн Түүхийн хүрээлэнд ажиллаж байсан.
2000 оноос Олон улс судлалын хүрээлэнд эрдэм шинжилгээний тэргүүлэх ажилтан, Орос судлалын салбарын эрхлэгчээр буй эрдэмтэн.
Бүтээл
Тэрбээр ОХУ, Тайвань, Герман, Япон, Солонгос, Англи, АНУ зэрэг орны шинжлэх ухааны байгуулага, их сургуульд судалгааны ажлаар ажиллаж, эдгээр орны архив дахь Монголын түүхэнд холбогдох эх сурвалжуудыг өөрийн судалгаандаа оруулан “Монголын тусгаар тогтнол ба Хятад, Орос, Монгол гурван улсын 1915 оны Хиагтын гэрээ”(1911 -1916), “Монгол үндэстэн бүрэн эрхт улс болох замд” (1911-1946), “Монголын сүүлчийн эзэн хаан VIII Богд Жавзандамба хутагт: амьдрал ба домог” зэрэг 20 гаруй бүтээл туурвижээ.
Гавьяа шагнал
2007 онд "Алтан гадас" одон хүртсэн.
Белгород муж
Белгород муж (Белгоро́дская о́бласть) нь Оросын Холбооны Улсыг бүрдүүлэгч нэг субъект юм.
Цагийн бүс
Тус муж нь Москвагийн цагийн бүст багтана. Ердийн үед UTC+3, зуны цагийн үед UTC+4 цагтай болно.
Ангилал:Оросын холбооны муж  !